Азғыр өңірі

Азғыр өңірі"Қазақ Энциклопедиясы" – Тұран ойпатының солтүстік-батысындағы далалық жер. 
Солтүстігінде – Бөкей ордасы, батысында Астрахан облысының (Ресей) Владимиров және Қарабайлы, ал шығысында Атырау облысының Құрманғазы аудандары жерімен шектеседі. thumb|right|200px|Alt.|Далалық жер
Аумағы 560 мың га, оның 90%-ы жайылым, өзен-көлсіз, орман-тоғайсыз шөлейтті алап. 
Жер асты су көзі 2 – 10 м тереңдікте, суының минералдары 0,5 – 2 г/л. 
Ауа райы өте құбылмалы, жазы құрғақ әрі ыстық. 
Жазда айлық орташа температура 23 – 31°С аралығында ауытқып тұрады, шілде айында ыстығы 43°С-қа дейін жоғарылайды. 
Қысы қарлы боранды, қараша айының 2-жартысында күнсуытып, наурыз айының аяғына дейін тоңы түспейді. Ақпан айында ауа температурасы – 43°С-қа дейін төмендейді. 
Жауын-шашын өте аз түседі, жылдық атмосфера ылғалдық мөлшері 124 – 199 мм. Шілде – қыркүйек айлары құрғақ, аңызақ келеді.

Жайылымдық жерлерде негізінен астық, жусан тұқымдас өсімдіктер, бұталар мен сораң шөптер өседі. 
Өңірде ұзақ жылдар бойы «Азғыр» ядролық полигоны орналасқан.
Дереккөздер

Санат:Қазақстан табиғаты